
CONCLUZII: 
e Sprijinul logistic este o responsabilitate colec- © În operaţiile militare postconflict, sprijinul 
tivă a comandantului Forţei Multinaţionale şi logistic diferă foarte mult de la misiune la 
a naţiunilor contributoare cu forțe. misiune, în funcţie de condiţiile concrete, 
e Elementele logistice organice ale unităţilor după cum forțele desfăşoară operaţii specifice 
combatante se dispun sub acelaşi statut al luptei armate, de stabilitate şi de sprijin sau de 
comenzii, ca şi unităţile pe care le deservesc. reconstrucție. 


Logistica operaţiilor militare postconflict reprezintă una dintre cele mai importante activități de care depinde 
succesul unor astfel de operaţii şi este specifică fiecărui contingent național participant. Sprijinul logistic nu se 
rezumă în acest caz numai la unităţile militare, ci priveşte şi componentele civile, organismele şi organizațiile 
neguvernamentale care acţionează în teatrul de operaţii, întrucât fiecare misiune este unică şi pune probleme 
diferite atât personalului logistic al ţărilor membre, cât şi Comandamentului Forţei şi necesită o coordonare activă 
şi permanentă. Sprijinul logistic şi procedurile standard în materie folosite de organismele de securitate, precum şi 
ale țărilor participante, trebuie ajustate în permanenţă şi adaptate la condiţiile concrete ale operaţiei. 

Având în vedere caracterul multinațional al operației militare postconflict, sprijinul logistic este o 
responsabilitate colectivă a Comandantului Forţei Multinaţionale a națiunilor care contribuie la constituirea Forţei. 
Comandantul forţelor naționale participante la operaţie poartă responsabilitatea furnizării de resurse logistice 
necesare îndeplinirii misiunilor, iar autorităţilor organismului internaţional reprezentat de comandantul eşalonului 
respectiv are autoritate asupra resurselor logistice, pentru utilizarea acestora în mod eficient.” 


1. STRUCTURA SISTEMULUI LOGISTIC 


Elementele logistice organice ale unităților com- de operaţii se dispune un număr important de forțe 
batante se dispun sub acelaşi statut al comenzii ca şi logistice care, din cauza specificului sprijinului logis- 
unitățile pe care le deservesc. De asemenea, în zona tic al fiecărei națiuni, nu sunt plasate sub controlul 

operațional al Comandantului Forței Multinaționale, 
acestea incluzând grupurile de sprijin logistic speci- 
fice categoriilor de forțe angajate în operație, care 
formează Elementul Naţional de Sprijin-NSE.* 

În sensul celor prezentate, unul din elementele 
cele mai importante ale planificării sprijinului logistic 
este fixarea responsabilităților pentru țările partici- 
pante, în practica ONU această problemă fiind rezol- 
vată în diferite modalități: prin atribuirea responsabi- 
lităţilor suportului logistic unui singur stat participant, 
opţiune care, deşi pare ca fiind cea mai eficientă, 
totuşi nu este întotdeauna acceptată, deoarece un stat 
nu poate prelua şi nici nu este dispus să preia întreaga 
responsabilitate logistică; prin împărțirea efortului 
logistic între două sau mai multe state, fiecare cu 
responsabilități clar stabilite, ceea ce presupune o 
responsabilitate comună asupra sprijinului logistic şi 
obligă națiunile să participe cu eşaloane proprii, 
constituite într-un grup de sprijin logistic multina- 
tional, cât şi încadrarea cu personal propriu a func- 
țiilor de logistică din statul major multinațional al 
Forţei; prin descentralizarea responsabilității logistice 
pe regiuni ale teatrului de operaţii, opțiune care vi- 
zează descentralizarea planificării şi execuţiei spri- 
Jinului logistic în situaţia în care forța multinațională 
este dispersată pe arii extinse în regiuni diferite ale 
teatrului de operații. 

În operaţiile militare posteonflict desfăşurate sub 
egida ONU, conducerea logistică se realizează printr- 
o componentă civilă şi o componentă militară la 
cartierul general al forței ONU dislocat în teatrul de 
operaţii, cei mai importanți responsabili pe linie 
logistică fiind şeful administraţiei civile a misiunii 
(CAO) şi şeful logisticii (CLO). 

a) Componenta civilă 

Şeful administraţiei civile (CAO) este, de regulă, 
oficialitatea civilă a ONU în statul major al Forţei. El 
colaborează pentru realizarea sprijinului logistic cu 
şeful de stat major al Forţei şi cu şeful logisticii 
(CLO). Şeful administrației civile deţine controlul 
îndeplinirii îndatoririlor de zi cu zi pe linie logistică, 
succesul îndeplinirii misiunii fund determinat de 
colaborarea strânsă dintre acesta şi şeful logisticii. 

Şeful administraţiei civile este numit de către 
Subsecretarul General şi îşi desfăşoară activitatea sub 
autoritatea şefului misiunii. El răspunde pentru fun- 
cțiile administrative şi pentru aprovizionarea eficientă 
şi economică a misiunii, acționând ca un consilier 
principal al şefului misiunii pentru problemele refe- 


ritoare la administrația civilă, păstrând legătura 
directă cu Cartierul General al ONU. Tot în 
răspunderea acestuia se află achiziţiile pe plan local, 
suportul organizatoric din partea națiunii-gazdă, pro- 
blemele financiare, organizarea ajutoarelor umanitare 
şi transmiterea cererilor către Divizia Administraţie şi 
Logistică în Teren. 

b) Componenta militară 

Şeful logisticii (CLO) este militar de carieră, 
specialist în Cartierul General al Forţei Multinaţio- 
nale şi este numit din cadrul personalului contingen- 
telor naţionale. El se subordonează şefului de stat 
major al misiunii şi răspunde de instalarea şi 
funcționarea bazei logistice, conducerea operațiilor 
logistice pe baza directivelor ONU, respectarea de 
către toate contingentele naţionale a procedurilor şi 
metodologiilor stabilite, analizarea şi avizarea cereri- 
lor de materiale şi înaintarea lor la şeful administraţiei 
civile pentru finanţare şi achiziţii, controlul activităţii 
structurilor logistice în cadrul bazei logistice. 

Grupul logistic al Forţei este compus din 
subunități şi formaţiuni logistice puse la dispoziţie de 
fiecare contingent național. Acesta coordonează 
recepţia materialelor şi transferul acestora către trupe. 

Comandantul grupului este subordonat şefului 
logisticii şi coordonează aprovizionarea contingen- 
telor naţionale, concomitent cu raportarea la Coman- 
damentul Forţei a situaţiei la zi a logisticii. Coman- 
damentul grupului logistic include elemente de stat 
major numite celule logistice naţionale, care suprave- 
ghează logistica contingentului propriu şi servesc 
drept elemente de legătură cu celulele logistice ale 
contingentelor celorlalte states. 

Contingentele naționale au următoarele elemente 
de logistică: celula logistică națională care suprave- 
ghează logistica contingentului propriu şi ţine legă- 
tura cu celelalte celule naționale, elementul național 
de sprijin, care coordonează resursele la dispoziție, 
încheie acorduri bilaterale şi supraveghează aplicarea 
acestora. 

Pentru operațiile militare postconflict conduse de 
NATO, în cadrul Comandamentului Integrat pentru 
misiuni de menţinere a păcii (MJRK HQ) funcţio- 
nează Comandamentul Logistic Multinaţional Întrunit 
(MIJLC), care coordonează problemele logistice ale 
acțiunilor militare întrunite din teatrul de operaţii, sub 
îndrumarea compartimentului logistic (CJH). 

Structura acestui comandament este modulară şi 
are în organică: comandantul; şeful de stat major; 

centrul de coordonare logistic integrat (JLCC); cen- 
trul de coordonare al sprijinului logistic al națiunii- 
gazdă (HNSCE); centrul de contractări aliat al 
teatrului de operaţii (TACO); centrul de coordonare a 
deplasării în teatrul de operații (TMCC); centrul de 
coordonare a asigurării medicale (MEDCC); alte 
structuri constituite în funcție de necesități. 

În conducerea logisticii un rol important revine 
statului major logistic, care coordonează aprovizio- 
narea şi serviciile aferente, întreținerea şi repararea 
tehnicii, transportul materialelor şi deplasarea trupe- 
lor pe căile de comunicaţii terestre, aeriene şi navale, 
serviciile din domeniul cartiruirii trupelor, serviciile 
poştale şi de curieri, asigurarea standardelor de igienă 
în cooperare cu serviciul medical. 

Sprijinul logistic în zona de desfăşurare a misi- 
unii începe cu activitățile de debarcare a materialelor, 
care se execută prin grija operatorilor care au efectuat 
transportul la destinaţie, transportul materialelor în 
zona de dislocare fiind executat prin grija fiecărui 
contingent. 

Înainte de ocuparea taberei se iau măsuri de 
securizare a zonei conform planului de dispunere 
întocmit înaintea ocupării acesteia, iar pe măsura so- 
sirii în zona de instalare a taberei tehnica şi containe- 
rele cu materiale se dispun pe subunități, se orga- 
nizează cartiruirea personalului şi se repartizează 
spațiile a căror destinaţie a fost stabilită în prealabil. 

Pe timpul executării acțiunilor militare în cadrul 
operației militare postconflict, sprijinul logistic se 
execută potrivit dispozițiilor comandantului eşa- 
lonului strategic sau operativ care conduce operația. 
Acesta stabileşte şi aplică concepția sprijinului 
logistic (SL) împreună cu comandanții unităților de 
sprijin logistic. 

Concepţia are la bază componentele şi cerințele 
logisticii, se întocmeşte după regulile generale ale 
pregătirii şi luării deciziei şi rezultă din adoptarea 
acelui curs al operaţiei care răspunde cel mai bine 
intenției şi concepției comandantului, şi, în opinia 
noastră, trebuie să aibă în vedere: generarea nivelului 
adecvat de suport logistic în locul potrivit pentru 
fiecare fază a operației; posibilitatea susținerii simul- 
tane a tuturor unităților (subunităţilor) din compunere 
pe toată durată operaţiei; prioritățile pentru fiecare 
fază a operației şi reflectarea lor în planul logistic; 
existenţa rețelelor de distribuție pentru susținerea 
fluxurilor aprovizionărilor; posibilitatea sprijinului 
continuu sau nevoia unor pauze operative; realizarea 
echilibrului între forțele luptătoare, forțele de sprijin 
şi forțele de sprijin logistic; existența unui plan de 
reorganizare a forțelor în caz de nevoie; maximizarea 
eficacității sistemelor de distribuire şi a căilor de 
aprovizionare; folosirea la maximum a tuturor insta- 


laţiilor, surselor şi resurselor de sprijin disponibile; 
alocarea resurselor şi stabilirea priorităților; stabilirea 
responsabilităților şi măsurilor de comandă şi control 
pentru executarea planului. 

În funcţie de timpul şi condiţiile operaţiei, 
aceasta poate include şi negocierea acordurilor de 
sprijin cu contractorii civili, cu ţara-gazdă, contracte 
pentru situații neprevăzute şi alte acorduri bilaterale, 
cum ar fi cele de achiziții (rechiziţii) şi cele cu 
celelalte categorii de forțe. De asemenea, pregătirea 
(organizarea) sprijinului logistic în teatrul de operaţii 
mai include, după caz, şi coordonarea cu managerii 
nivelului strategic al logisticii pentru accesul la 
stocurile sau instalațiile prepoziționate. 

Bazele de sprijin logistic şi liniile de aprovizio- 
nare aduse la capacitatea maximă, pentru a răspunde 
nevoilor operaţionale, infrastructura teatrului de 
operații, sprijinul țării-gazdă, logistica multinațională 
şi sprijinul realizat prin contracte, după caz, au un rol 
foarte important în realizarea sprijinului logistic al 
forțelor în operațiile militare postconflict. Stocurile 
cu care forțele sunt dislocate în zona de desfăşurarea 
a operaţiilor permit sprijinul acestora numai pe o 
durată limitată de timp, de aceea, în unele situații, 
această durată poate fi mărită prin existenţa stocurilor 
dispuse din timp (prepoziționate), dar pentru opera- 
tiile de lungă durată se impune folosirea infrastruc- 
turii zonei de responsabilitate pentru realizarea baze- 
lor de sprijin. 

Sprijinul ţării-gazdă pentru susţinerea logistică a 
operațiilor se realizează pe baza înțelegerilor pentru 
asigurarea anumitor servicii şi materiale şi poate 
consta în: resurse de organizare, mijloace de trans- 
port, forța de muncă civilă, forțe locale de securitate 
ŞI poliție; operarea, întreținerea şi securitatea portu- 
rilor şi aeroporturilor; construirea şi administrarea 
drumurilor, căilor ferate şi a căilor fluviale interne; 
sprijinul transportului; servicii de sănătate; servicii de 
subzistență; servicii de spălare a echipamentului şi 
îmbăiere a personalului; aprovizionarea cu carburanți, 
lubrifianți şi depozitarea acestora; sprijin în asistența 
religioasă. 

Sprijinul multinațional constă în primirea şi (sau) 
oferirea (după caz) contra cost, pe baza deciziei 
autorității constituționale abilitate şi a unor înțelegeri 
bilaterale prealabile, de sprijin logistic de la (unor) 
forțe aparținând altor națiuni. 

În principiu, corespunzător structurilor comba- 
tante angajate într-o operație multinațională, pot 
exista până la patru linii de susţinere logistică, dintre 
care trei mobile în teatrul de operaţii şi una statică, 
constituită din elementele Bazei Strategice aflată pe 
teritoriile naționale: 

e Linia ] de susţinere logistică — la nivel briga- 

dă sau linia de susţinere directă a unităţilor - trebuie 
să asigure în permanență suportul logistic necesar 
îndeplinirii misiunii. De regulă, la nivelul brigăzii şi 
chiar al diviziilor funcționează un batalion logistic 
care, împreună cu biroul logistic, formează Grupul de 
Sprijin al Brigăzii, precum şi eşaloanele de batalion 
(B.N.Ech) în interiorul zonelor de responsabilitate ale 
batalioanelor; 

e Linia a 2-a de susţinere logistică — la nivel 
divizie - este reprezentată de unitățile logistice ale 
diviziei (similare). La acest nivel stocurile sunt larg 
dispersate, iar o parte însemnată a acestora sunt 
dispuse pe autovehicule, pentru obținerea unei 
mobilități mărite. Această linie de susţinere dispune 
de stocuri de rezervă pentru brigăzi, mijloace mobile 
de executare a reparațiilor şi de ambulanţele 
serviciului medical. Există elemente specializate 
împinse înainte de către linia a 3-a de susținere 
logistică (Batalioane Logistice Înaintate); 

e Linia a 3-a de susţinere logistică — la nivel 
corp operaţional - cuprinde elemente logistice dispuse 
în spatele zonei de luptă. Aici se transferă pe vehicule 
ceea ce provine din porturile (aeroporturile) de 
debarcare şi se stochează o gamă largă de materiale şi 
echipamente. La nivelul acestei linii sunt dispuse 
spitalele de campanie, ateliere pentru repararea 
echipamentelor etc.; 

e Linia a 4-a de susţinere logistică este repre- 
zentată de bazele strategice de pe teritoriile naționale 
ale țărilor participante, care nu are impusă o limită a 
spatelui, deoarece în funcție de nevoi pot fi angrenate 
orice fel de facilități economice de pe teritoriul 
național. 


Pentru realizarea unei structuri logistice eficiente, la 
nivelul Forţei se stabilesc baze logistice (principale 
sau apropiate şi înaintate), în care se vor găsi stocuri 
de materiale de linia a 3-a, situate în teatrul de 
operaţii sau în apropierea acestuia şi care au ca 
misiune principală susținerea operațiilor. 

Din experienţa operaţiilor multinaționale sub 
conducere NATO şi a unor exerciţii organizate sub 
aceeaşi conducere luând în considerare valoarea 
Forţei, s-a constatat că cea mai eficientă unitate de 
logistică ce poate acționa la nivelul diviziilor sau al 
brigăzilor multinaționale este batalionul logistic. 
Acesta poate asigura funcția de susţinere logistică a 
liniei a 2-a pentru unităţile şi subunitățile de brigadă, 
fiind în măsură să asigure detaşamente înaintate, în 
prima linie, pentru a sprijini contingentele naționale. 

Batalioanele (contingentele) naţionale în cadrul 
unei operaţii multinaționale postconflict au şi ele o 
compunere variabilă, iar elementele lor de logistică 
sunt dimensionate în funcție de structura şi misiunea 
lor, fiind în măsură să asigure o relativă independenţă 
din punct de vedere logistic. De regulă, un batalion 
național are ca element de susținere logistică o 
companie logistică cu următoarele subunități: 
plutonul de comunicaţii şi informatică, plutonul de 
aprovizionare, plutonul de transport, plutonul de 
mentenanţă, formațiunea medicală. 

Specificul logisticii în operațiile multinaționale 
rămâne faptul că susținerea logistică este o respon- 
sabilitate națională. Din acest motiv, fiecare naţiune, 
pe lângă subunitatea logistică destinată a asigura 
susținerea contingentului, trimite în zonă elemente de 
sprijin național. 


2. PREGĂTIREA DIN PUNCT DE VEDERE LOGISTIC 
A OPERAȚIEI MILITARE POSTCONFLICT 


Sprijinul logistic al operaţiei militare postconflict 
desfăşurată de un contingent al Armatei României 
trebuie gândit şi aplicat în raport cu fazele distincte 
ale acesteia, întrucât fizionomia acțiunilor forțelor 
este şi ea diferită în fiecare dintre faze. Cu toate 
acestea, sprijinul logistic al acțiunilor desfăşurate în 
teatrul de operaţii este dependent de nivelul atins în 
perioada de pregătire a operaţiei, astfel încât consi- 
derăm necesar ca, în continuare, să trecem în revistă 
aspectele principale şi activităţile care se execută pe 
timpul pregătirii forței. Potrivit reglementărilor în 
vigoare şi opiniilor pertinente ale specialiştilor în 
domeniul logisticii, activitățile care se execută pe 
timpul pregătirii misiunii sunt următoarele í: 

a) elaborarea statutului de organizare al unității, 
subunității şi formaţiunii de logistică stabilite să parti- 


cipe la misiunea încredințată în cadrul operației, în 
funcţie de compunerea Forţei; 

b) stabilirea locului de constituire a forței şi re- 
partizarea spaţiilor necesare cazării, hrănirii, echipă- 
rii, depozitării tehnicii şi materialelor. Spațiile puse la 
dispoziţie trebuie să ofere şi condiţii de instruire a 
forței, pe lângă cele de asigurare a condiţiilor de trai 
necesare; 

c) stabilirea normelor de dotare şi consum spe- 
cifice condițiilor geo-climatice în care urmează să se 
desfăşoare misiunea cu accent pe: normele de hrană, 
normele de echipare, normele de asigurare cu carbu- 
ranți-lubrifianți, stabilirea nivelului stocurilor pentru 
fiecare categorie de materiale. 

Pe timpul pregătirii misiunii în țară, normele sunt 
cele comune pentru unitățile Armatei României exis- 

tente în vigoare la data constituirii forței, astfel încât 
este obligatoriu să se elaboreze norme pentru consum 
pe timpul transportului (influențate de modalitatea de 
transport) şi pe timpul îndeplinirii efective a misiunii. 

d) realizarea şi încadrarea structurii de logistică 
cu personal presupune încadrarea cu personal calificat 
pentru fiecare funcție din stat, astfel încât acesta să-şi 
poată îndeplini atribuțiile ce-i revin. Selectarea perso- 
nalului este un atribut al structurii de resurse umane, 
dar la această activitate trebuie să participe şi specia- 
liştii de logistică. O prioritate este selecționarea şi sta- 
bilirea şefilor de compartimente şi a gestionarilor care 
să poată demara activitățile pregătitoare şi aprovizio- 
narea cu materiale pentru constituirea unităților, 
subunităților şi formațiunilor de depozitare; 

e) deschiderea unei noi gestiuni de evidență 
materială este o activitate complexă, deoarece volu- 
mul de tehnică, materiale şi echipamente este mare şi 
diversificat. Aici trebuie avută în vedere şi întocmirea 
documentelor pentru scoaterea din țară prin vamă a 
materialelor şi personalului şi pentru introducerea 
acestora în zona acțiunilor (misiunii); 

f) pregătirea personalului care încadrează struc- 
tura logistică constând în: studierea legislației în baza 
căreia se execută misiunea; cunoaşterea unei limbi 
străine, de regulă, limba engleză; cunoaşterea meto- 


delor de contractare, achiziții şi plată; cunoaşterea 
tehnicii din dotare, a lucrului cu aceasta, a normelor 
de consum, a întreţinerilor periodice necesare, pre- 
cum şi a regulilor de exploatare şi de siguranță pe 
timpul lucrului cu această tehnică; pregătirea perso- 
nalului ca luptători pentru a îndeplini şi alte misiuni 
specifice unei zone de conflict, în special paza şi 
apărarea zonei de dislocare a subunității şi protecţie a 
personalului propriu pe timpul îndeplinirii misiunii în 
zona de acțiune; 

g) executarea recunoaşterilor din punct de vedere 
logistic în zona îndeplinirii misiunii; 

h) aprovizionarea cu materiale în vederea partici- 
pării la operația postconflict de la depozite militare 
teritoriale, agenți economici din țară şi contractarea 
de pe piaţa externă. 

În funcţie de misiune şi precizările primite de la 
organizația care planifică operația, se pot constitui 
stocuri de materiale suplimentare, în special la pro- 
dusele agroalimentare cu termen lung de conservare, 
materialele de întreţinere, piesele de schimb, carbu- 
ranți şi lubrifianți. Aceste stocuri de materiale trebuie 
să asigure o independenţă din punct de vedere logistic 
pentru 30-60 zile de la sosirea în zonă şi racordarea la 
sistemul logistic al misiunii 7. 


3. SPRIJINUL LOGISTIC PE TIMPUL EXECUTĂRII MISIUNILOR 


În teatrul de operaţii, sprijinul logistic al forțelor 
care execută operația militară postconflict constituie o 
problemă extrem de complexă, dat fiind caracterul 
său vital pentru îndeplinirea cu succes a scopurilor 
operației. 

Potrivit reglementărilor naţionale în vigoare, 
operaţiile întrunite ce se desfăşoară în afara teritoriu- 
lui naţional sunt sprijinite logistic astfel: cu tehnică, 


produse şi materiale de producţie românească, din 
surse dispuse în țară, prin elementele de sprijin naţio- 
nal; cu produse şi materiale comune puse la dispoziţie 
de forța multinațională, pe baza acordurilor încheiate 
pentru fiecare operație; cu produse materiale comune 
ŞI servicii de către națiunea-gazdă, pe baza înţele- 
gerilor de aplicare şi a acordurilor privind sprijinul 
națiunii-gazdă. 


4. FUNCTIONAREA ELEMENTULUI DE SPRIJIN NAȚIONAL 


Elementul de sprijin național (ROU-NSE) este 
structura independentă de nivel operaţional, compo- 
nentă a teatrului de operaţii situat în afara teritoriului 
național, ce materializează linia a treia de sprijin lo- 
gistic a forţelor româneşti dislocate în teatru. Prin ex- 
tensie, elementele naţionale de sprijin (ZOU-NSEs) 
asigură şi sprijinul de natură logistică, juridică, finan- 
ciară, administrativă şi/sau de personal al reprezen- 
tanțelor României la comandamentele militare inter- 
naționale şi al personalului din Ministerul Apărării 
Naţionale care încadrează funcții în cadrul acestor 
comandamente. 


Elementele naționale de sprijin (Romanian 
National Support Elements, ROU-NSEs) au un rol 
esenţial în realizarea desfăşurării, rotirii şi respectiv a 
evacuării strategice a forțelor româneşti în/din teatrele 
de operaţii situate în afara teritoriului național, cu 
precădere a operaţiei de primire, staționare temporară, 
deplasare către locaţiile operaţionale şi integrare în 
structura din teatru (RSOI). 

Misiunile principale ale elementului de sprijin 
național (ROU-NSE) al forțelor româneşti dislocate 
în teatrul de operaţii situat în afara teritoriului națio- 
nal constau în: sprijinul operaţiei de desfăşurare, 
rotire şi evacuare strategică a forţelor în şi respectiv 

din teatrul de operații; materializarea liniei a treia de 
sprijin logistic, la nivelul teatrului de operaţii, prin 
asigurarea managementului fluxurilor logistice şi a 
domeniilor asociate, care 1es din sfera de responsabi- 
litate a structurilor logistice organice ale forțelor 
dislocate; coordonarea activităţilor logistice specifice, 
împreună cu structurile logistice la nivelul teatrului 
de operaţii (CJ4, MJLC, MNLC(L), MILU, MIMU 
etc.), elementele de sprijin naţional (NSEs) ale celor- 
lalte naţiuni prezente în teatru, autoritățile locale (în 
cazul în care acestea există), organizaţiile interna- 
tionale (IO), organizaţiile nonguvernamentale (NGO) 
şi organizaţiile private pe bază de voluntariat (PVO). 
Cât priveşte reprezentanțele României la coman- 
damentele militare internaționale şi personalul din 
Ministerul Apărării Naţionale care încadrează funcții 
în cadrul acestor comandamente, misiunile lor vizea- 
ză: sprijinul de natură logistică, Juridică, financiară, 
administrativă şi/sau de personal a reprezentanțelor 
României în comandamentele militare internaţionale; 
asistenţa de natură logistică, juridică, financiară şi/sau 
administrativă a personalului din Ministerul Apărării 
Naţionale care încadrează funcții în cadrul acestor 
comandamente la sosirea, pe timpul şi la plecarea de 


la post; coordonarea activităților de natură logistică, 
Juridică, financiară, administrativă şi/sau de personal, 
împreună cu structurile similare din comandamentele 
militare internaţionale, elementele naționale de sprijin 
(NSEs) ale celorlalte naţiuni şi autoritățile militare 
sau civile ale țării gazdă. 

Comandanții (şefii) subunităţilor şi formațiunilor 
de  încărcare-descărcare,  aprovizionare-transport 
(S&T CAP) şi respectiv de depozitare temporară se 
subordonează comandantului elementului de sprijin 
național. 

Comandantul subunității de comunicaţii şi infor- 
matică, care este şi şef al centrului de comunicaţii şi 
informatică al elementului de sprijin naţional şi 
comandantul subunității de sprijin logistic se subor- 
donează locțiitorului comandantului ROU-NSE. 

Pentru asigurarea serviciilor de personal (PLS), 
în cadrul elementului de sprijin național (ROU-NSE) 
funcționează cabinet medical, capelă de rit, facilități 
de tip club, bar şi/sau magazin, de tip PX, oficiu poş- 
tal şi bancar. În anumite cazuri, cu aprobarea coman- 
dantului elementului de sprijin naţional, lista bene- 
ficiarilor acestor facilități poate fi extinsă prin inclu- 
derea personalului aparținând forţei multinaționale. 


! Cf. Benone Andronic, Bixi Mocanu, Sprijinul logistic în operaţiile multinaționale, Editura Academiei de Înalte Studii 


Militare, Bucureşti, 2003, p. 44. 


? Cf. SMG / PF - 4, Doctrina pentru sprijinul logistic al operațiilor întrunite, 2003, art.0451. 


? Ibidem, art. 0452. 

1 Cf. Benone Andronic, Bixi Mocanu, Op. cit., p.44. 
5 Ibidem, pp.53 — 54. 

é Ibidem, pp. 76 — 80. 

7 Ibidem, p. 80. 


$ Cf. SMG/PF-4, Doctrina pentru sprijinul logistic al operaţiilor întrunite, 2003, art. 0221. 


PROPUNERI: 


Adoptarea rapidă a măsurilor necesare pentru îmbunătăţirea dotării cu tehnică şi echipamente 
performante a structurilor dislocabile în teatre de operaţii în afara teritoriului naţional atât 
pentru a mări gradul de protecție a personalului, cât şi pentru îmbunătăţirea interoperabilității cu 
alte forțe care participă la operațiile militare postconflict. 


Elaborarea unei legi care să stabilească în mod clar competențele de achiziții în afara granițelor 


țării ale detaşamentelor naţionale care desfăşoară operaţii militare postconflict. 


COLOCVIU STRATEGIC este o publicaţie a Centrului de Studii Strategice de Apărare şi Securitate ce include 
rezumate ale temelor de cercetare ştiinţifică, conferințelor, simpozioanelor, seminariilor, meselor rotunde, opinii şi 
puncte de vedere ale unor personalități de marcă din armată şi societate, din ţară şi străinătate, implicate în cercetarea 


ştiinţifică din domeniul securităţii. 

